www.culturaclasica.com 

ANNUS SCHOL. III. NUM. 20 1932-1933 MENSE NOVEMBRI MCMXXXII 




PALAESTRA 

LATINA 


SUMMARIUM 


De Cervariensis Academiae viris litteratis 
(E. Jov6). 

Inter Scholares 

In Remp. Argentinam (L. Marcos) 

Nova et Vetera, (I. GonzAlez). 

Cursus Gymnasticus, (M. L6pez de Zubiria) 

Conloquia Latina 

Epistularb Commercium. (F. Reuss) 

Per Orbem (R. Past6). 

Bibliograpia, (J. Jiminez) (E. Jov#L 
Exercitationes Scholares In operculis. 

M. Valerii Martialis (J. Llobera) 
in operculis. 


Ordinarii atque Superiorum permissu 


AC Segarra - Palaestra Latina (Cervera) 01/11/1932 - Pagina 1 



































www.culturaclasica.com 

M Valerii Martialis 


Oda L. I, 49 Hispane reddita. 

Ad Licinianum 

Vir Celtiberis non tacende gentibus 
Nostraeque laus Hispaniae, 

Videbis altam, Liciniane, Bilbilim 
Aquis et armis nobilem, 

5 Senemque Gajum nivibus, et fractis sactum 

Vadaveronem montibus; 

Et delicati dulce Botrodi nemus, 

Pomona quod felix amat. 

Tepidi innatabis lene Congedi vadum 
10 Mollesque Nympharum lacus; 

Quibus remissum corpus astringes brevi 
Salone, qui ferrum gelat. 


Oh Liciniano ilustre 
Digno de ser con gloria celebrado 
Del pueblo celtibero, claro luslre 
De Espaha, suelo amado, 

Verds en alto a Bilbilis erguida, 

Por sus agnas y acero esclarecida. 

Del Moncayo la frente 
Senii verds de nieves coronada, 

Y dei Vicor sagrado la eminente 
A spere^a y quebrada, 

Y el deleilable que Campiel pregona 
Bosque, placer de la feli\ Pomona. 

Nadaras en las linfas 
Deliciosas dei Congedo lemplado 

Y en los suaves lagos de las Ninfas; 

El flojo cuerpo a nado 
Restiluirds a su vigor primero 

En el Jalon que da temple al acero. 

Josephus Llobeka, S. J. 

(sequar) 

3. Bilbilim, rectius hic fortasse: sed cfr. IV, 55, 11; X, 104, 6 

4. Equis Teubuer; sed pro aquis standum censeo cum Ramiresio (Ramfrez de Prado), his enim, non equis, 
BilblHs praestitit. Cf. Plin. N. H. 34, 144 (al. XLI, 3): Haec (aqua,) .. nobilitavit loca gloria ferri, sicuti Bilbi¬ 
lim in Hispania et Turiasonem. Cf. etiam fontes et flumina regionis Bilbilitanae de quibus hic Martialis men' 
tionem facit, oppidorumque nomina: Aquae Bilbilitanorum seu Bilbilitanae (Alhama de Aragdn), Centumfon- 
tes (Cienfuentes). Denique Bilbilitanorum equorum nulla usquam mentio, aquae vero Salonis fluvii durando ferro 
ad arma cudenda nobilissimae: v. infra v. 12. 

5. Vulgo Caunum. Ad montem Caunum (seu Chaunum) Liv. dixit, 40. 50, 2; pauci Catum. P Fita in 
oratione academica «El Gerundense y la Espafia primitiva» dupliciter lapsus est de hoc loco agens: primum cum 
Grajum scripsit et cum addidit: «Las variantes Gajum y Caunum se deben rechazar»; deinde cum asseveravit 
Grajum priscum fuisse nomen Hiberi fluminis: «Asi Grajus fu6 nombre antlquisirao dei Ebro», p. 53, Madrid, 
1879 

7. Boterdi Teubn.; sed Botrodi non nullis criticis probatur. 

9. Tepidum antiquar. edd. a recentiorlbus criticis merito refici videtur. 

11. Astringas, quod auctoritate miuime caret 

ANNUS SCHOL. III. NUM. 20 1932-1933 MENSE NOVEMBRI MCMXXXlJ 

PALAESTRA 

LATINA 

MENSTRUUS DE LATINITATE COMMENTARIUS 

Pretium subnotationis annuae, solutione antelata, est 6 pessetarum in Hispania, 7 in America et Lusitania, 8 in 
reliquis civitatibus. Pretium mittatur oportet ad Administratorem; CERVERA (Larida) - Universidad - Espafta, 


De Cervariensis Academiae 
viris litteratis 

Hanc Palaestrae Latinae publicationem vix adgresso Avenarius 
meus mihi per litteras significabat quantum commentario accessurum 
esset ornamenti et lectoribus profectus ex detectis operibus hominum 
qui in litteris Latinis saeculis proxime lapsis magis conspiciebantur. 
«Percurri nuper —inquit ille —selecta opuscula Mureti illius clarissi¬ 
mi humanistae, quaedam etiam Baldeana gustavi. Quis novit quae 
Bembus, quae Valla, quae nescio qui alii scripserunt? Talium homi¬ 
num exposuisse specimina per mihi videtur utile opus.» (1) 

Crederet homo me penitus oblitum transactis ab epistula duo¬ 
bus annis; attamen nunc oculis suis hoc experietur, quod id tantum 
consilii totos hos menses nihil aliud quam excoquebatur. Qui autem 
plus minus ab ejus mente propositum nostrum declinavit, alius fuit 
vir et mihi et illi amicissimus, Josephus Fonts jam fataliter amissus, 
qui in «Alma Roma» anno prius quam Avenarius jam a me impense 
efflagitaverat ut lectores «certiores facerem de doctrina, eruditione, 
arte auctorum Academiae Cervariensis; an latine scribendi laude re¬ 
vera excelluerint, sintque eorum scripta ingenii minime vulgaris», (2) 

Igitur non jam quoslibet auctores pulvere Bibliothecarum libe¬ 
rabo, sed eos minus notos, ut apud Hispanos scilicet, laude tamen 
dignissimos, quorum nomina notissima essent orbi litterario, nisi 
certum esset quod Josephus Finestresius in praefatione ad Hermoge- 
nianum jam anno 1750 ajebat: «Non possum silentio praeterire regii 
hujusce Athenaei legum professores qui abstersis sordibus quibus Ro- 

(1) Palaestra Lat ann. I, pag. 98.—(2) «Alma Roma», ano. XVII, pag. 28. 

mana Themis foedebatur, eam, qua decet majestate atque ornatu, 
decoram discipulis conspiciendam exhibent. Sed verum etiam sup¬ 
primerem, nisi pariter dicerem eos non potuisse adhuc vitare diffi¬ 
dentiam quamdam et animi depressionem, quae cum, de se ut nimis 
abjecte sentiant, ipsos inducat, nullis persuassionibus adduci possunt 
ut vel selecta quae habent in lucem prodire sinant, vel ut alia scribant 
quae cum orbe litterario communicata, nisi me judicium fallit, cum 
plausu acciperent eruditiores; atque ita et famae suae et nostrae 
recentis Academiae honori atque existimationi magnopere consultum 
irent.» 

Praeterea quemadmodum in natalem solum amoris sensus 
animo retinere perpetuo solemus, quamvis temporum vicibus hac 
illae jactemur in vita, sic manent etiam alta mente repositae aedes 
illae in quibus, studia peragentes, dulcissimos adulescentiae con¬ 
sumpsimus annos. Utraque igitur res etiam me conmovet ut viros, 
qui in hac Academia Cervariensi ante centum et amplius annos flo¬ 
ruerunt, notos faciam lectoribus: et propinquitas loci ubi incunabula 
Deus me voluit habere, ad quae illorum hominum gloria quodammo¬ 
do pertendit, et parietes Athenaei qui magnis quasi clamoribus a me 
animum expostulant gratum ob susceptum hospitium per quattuor¬ 
decim annos, eosque aetatis meae pulcherrimos. 

Igitur tempus est jam aperiendi hujus veteris Academiae amplas 
fores ut non modo superbam frontem planeque regiam et muros ejus 
manifestem, sed quod intus latuit velut in museo, et ignaris civibus, 
iisque non paucis, et viris etiam exterarum gentium ostendam: opera 
scilicet eorum vere linenda cedro et levi servanda cupresso. 

Ac priusquam operi manus admoveo breviter dicam quis fuerit 
hujus Athenaei conditor; quandonam ejus initia, fastigium gloriae, 
declinatio, casus; quasnam deinceps sortitum vices antequam in 
manus Congregationis nostrae deveniret et quomodo post tam lacri¬ 
mabiles casus iterum nacta fuerit esse domum quam aedificavisset 
sibi Sapientia. 


Ergo finito successionis bello ex renuntiato jure, quod habue¬ 
rit Carolus Archidux Austriacus, lippis et tonsoribus notum est ces¬ 
sisse thronum Hispaniae Philippo, Ludovici XIV Gallorum regis ne¬ 
poti, qui ut Barcinonem civitatem puniretur quae in bello sibi fuerat 
infensa et ut languentes Catalaunicas Academias, vulgo Universita¬ 
tes, in unam conflaret potissimam; fortuito magis quam consulto 
eam Cervariae decrevit extruendam. 

Cervartenais Academiae frontla exterae proapectua 


Auspicalis lapis magna Cervariensium exultatione et sollemni 
pompa depositus est die 19 m. Decembris anno 1718. Variae jam 
constitutae scholae in ima aedium parte anno 1740, quae ad id tempus 
in aliis aedificiis habebantur, dum in altum extruitur tantae mollis 
opus quod tandem anno 1762 sartum tectumque est. Quo quidem 
tempore jam disciplinae ob clarissimos Academiae illius professores 
summos honoris gradus adsecutae fuerant, ita ut nobilis litteratus 
P. Bartolomaeus Pous vere dicere potuerit in oratione quam ad Aca¬ 
demicos habuit De retinenda eloquentiae gloria: «Ego ipse non tam 
professorum tuorum laudes oratione mea effero, quam admiror; quam 
nitida, quam pura commentaria auditoribus suis tradunt professores 
Academici! Quam in illis omnia auream dicendi suavitatem sapiunt! 
Quam latine, quam diserte, quam eleganter, quam copiose, quam 
demum prudenter accomodateque dicuntur! Illa vero ornamenta doc¬ 
trinae atque eruditionis, sine quibus solida ac genuina eloquentia 
minime constare potest, quanta quamque exquisita cernere in tuis 
professoribus licet! Multa in hac parte dicerem nisi me tempus revo¬ 
caret; unum illud dico Cervariensium professorum gravissimo Con- 
legio non satis dignos haberi eos qui totius antiquitatis notitiam, 
historiae cognitionem, linguarum maxime eruditarum usum ac facul¬ 
tatem non habeant». Qui quidem litterarum splendor ad finem usque 
saeculi XVIII perductus est. Inde vero, nequidquam repugnante Rai- 

mundo Lazaro Dovio (Dou), postremo Academiae Cancellario, litte- 
rae gradatim sed celerrime ad extremam usque ruinam declinaverunt 
cum scilicet ex decreto regio anno 1842 omnium disciplinarum scho¬ 
lae Barcinonem remigrarunt. Fuit igitur Academia Cervariensis circi¬ 
ter 125 annos de qua quidem nullus non merito dicat: consummata 
in brevi explevit tempora multa. 


Fata autem acerbissima quae deinceps subiit Academia Cerva 
riensis quis dicere non erubescat? Ut civitas capta quae direptionibus 
et omnibus hostium contumeliis patet, aedes illae, per quas musae 
quondam laetae atque gaudentes volitaverant, bubonum latebrae de¬ 
venerunt. Ibi milites castramentati, ibi malefactores reclusi, ibi pu¬ 
blicae choreae, ibi nundinae agitabantur. Post 45 autem annos cum 
nempe hinc inde parietes deciderant et omnia circum parietinae re¬ 
manebant, utendae a Superioribus Congregationis nostrae emptae 
sunt et post impensas non parvi momenti factas in Missionariorum 
juvenum formationem sunt ad nostram usque memoriam destinatae. 

Emmanuel JOVE, C. M F. 


Inter Scholares 

De orthographia 


—Scisne quaenam consonantes fractae 
appellentur et quaenam liquidae? 

—De liquidis tantum sermonem au¬ 
dieram. 

—Fractae igitur vocantur consonantes 
omnes quae cum liquidis unam syllabam 
efficiunt: en blatero; b est consona fracta, 
1 autem liquida; in providus, frigidus; p et 
f sunt consonae fractae, r autem liquida. 

— Quorsum tandem ista? 

— Ut ne te unquam fugiat duas conso¬ 
nantes alteram fractam, liquidam alte¬ 
ram, unam tantum consonantem valere et 
ideo utrumque jungi cum una eademque 


vocali in syllabarum divisione quasi esset 
una consona. 

—Recte mones, amice. 

— Est aliud etiam in quo erres. 

— Dic citius et audacter. 

—Cum duplex consona duas est inter 
vocales, prima semper jungitur priori et al¬ 
tera posteriori. 

—Nihil clarius. Quid vero cum tres 
consonae inter vocales inveniuntur? 

— Tum duae priores anteriori vocali 
adhaerent et tertia posteriori. 

—Bene est. Lectionem tuam non obli¬ 
viscar. Est tibi gratia et vale. 

IN REMP. ARGENTINAM 


Australem te cuncti, alma Argentina, salutant 
Reginam populi; te dominamque vocant. 

Splendida namque tibi caeli convexa tetendit, 

Mitem donavit temperiemque Deus. 

Ductorem (1) patrios caelis hausisse colores 
Cum vexilla dedit caerula et alba, ferunt. 

Extremis opulenta poli panduntur ab oris 
Ad tropicum ignitum lataque regna tibi. 

Tu, occidui solis montanae domna catenae, 

Verticis Andini culmina celsa tenes, 

Plurimus unde liquor per amoenos labitur agros, 
Fruges quo gaudent, roscida prata virent. 

Pinguia quid memorem tua camporum aequora, toto 
Mundo quae Cereris munera larga dabunt? 

Gens habet extera fontes, qui tibi maximus, amnis (2) 
Quo amplior ad Tethim nullus in orbe fluit: 

Argenti Fluvium cognomine nuncupat audax 
Cum proscidit aquas prima carina suas; 

Montibus exsiliens et plana per arva morando, 

Limina tincturus Principis Urbis adit; (3) 

Tracfuque in longo Neptunia freta penetrans, 

Temperat immensi flumina acerba sali. 

Consimilis ponto fulvarum campus aquarum 
Fluminea longe fusus ab Urbe patet. 

Haec urbes Americae Hispanae praeterit una 
Cunctas, carminibus digna, Camoena, tuis 

Huc properant naves, quae fumum cumque vomentes, 
Disjunctas ripas mercis amore petunt. 

Hinc remeans Argentinae famamque per orbem, 
Thesaurosque suos puppis onusta gerit... 

Prospiciens tandem haec miracula cuncta nivale 
Tollit Aconcaguas magnus ad astra caput. 

LUDOVICUS MARCOS, C. M. F. 
Idibus Augusti, 1932. 

Villae Rosarii (in Argentina) 


(1) Belgrano.— (2) Flumen vulgo dictum Parana in Brasilla ortum, cujus supremi latloresque tractu* 
Rio de la Piata ab Hispanis nomen habent. - (3) Buenos Aires=Bonae Aurae. 

NOVA ET VETERA 


Haud param quidem temporis 
com praeterierit, ex quo sectioni 
huic Palaestrae intendebamus, 
nunc denuo in exprimendo graphi¬ 
ce lingua Latina humanissimorum 
lectorum attentionem movendam 
curaturi sumus. Haec scilicet vi¬ 
sualis dicendi methodus et hodier¬ 
nis commodior et in scholis utilior, 
magistris alumnisque testibus, eva¬ 
dit, Utinam in posterum non desit, 
qui operam huic rei amplificandae 
navet! 

Tres commode adposita pictu¬ 
ra dividitor in partes, quae totidem, 
ni fallor, sunt adminicula ad voca¬ 
bula nonnulla memoriae infigenda. 

I. fn superiore nempe parte 
tabulae totius habes expressam 
diei partitionem. Circulus inibi de- 
lineatus tamquam planetae nostri 
horologiive cursum indigitat. Jam 
vero in qoaitor et viginti partes vel 
horas distributo naturali die, duo¬ 
decim earum ad diem proprie dictum, ad noctem duodecim perlinent, prout 
ipsa fert delineatio. 

Variae omnino exstant secundum horarum diei noctisve cursum denomi¬ 
nationes. Depictum in circulo videsis intempestae vel mediae noctis ad laevam 
situm. Ab hora vero quarta matutina (respice circuli fastigium) ad sextam us¬ 
que diluculum decurrit. Mane autem nuncupabis tempus ad duodecimam usque 
defluens horam, quod insuper meridiei est initium atque finis. Quod tempus 
consequitur ad vesperae initium postmeridianum audit. Vespera tandem incipit 
(circuli vide imum) ab hora sexta et decima ad decimam octavam, a qua 
crepusculum orditur. 

Pristinis Romani populi temporibus haec erat diei magis pro natura par¬ 
titio: Nox media, gallicinium, canticinium, diluculum, mane, ad meridiem, me¬ 
ridies, de meridie, hora suprema, vespera, crepusculum, prima lux, con¬ 
cubium, intempesta nox. 

Nunc abandantiae ergo et alias temporis divisiones addam: 



Temporis divisio 

Secunda 1. 2... (subauditur pars 

temporis) 

Minuta 60 secundae 


Quadrans 

Hora 

Dies 

Hebdomada 


15 minutae 
60 minutae 
24 horae 
7 dies 

Semensis 

15 dies 


Mensis 

4 hebdomadae 

Trimestris 

3 menses 


Annus 

12 menses 


Lustrum 

5 anni 


Saeculum 

100 anni 


Mensium nomina 


Januarius 


31 dies 

Februarius 


28 dies 

Martius 


31 dies 

Aprilis 


30 dies 

Majus 


31 dies 

Junius 


30 dies 

Julius, Quintilis 


31 dies 

Augustus, Sextilis 

31 dies 

September 


30 dies 

October 


31 dies 

November 


30 dies 

December 


31 dies 


23 


Mensium divisio antiqua 


Kalendae 

1 mensis 

Nonae 

5 (aut 7) mensis 

Idus 

13 (aut 15) mensis 

Hebdomadae dierum nomina 

Dies Solis 

dominica 

» Lunae 

feria secunda 

» Martis 

» tertia 

» Mercurii 

» quarta 

» Jovis 

» quinta 

» Veneris 

» sexta 

» Saturni 

» sabbatum 


Stationes anni 

Ver a 21 Martii 

Aestas a 22 Junii 

Autumnus a 23 Septembris 
Hiems a 22 Decembris 


II. Facile tu ipse scopum mediae partis picturae cernes, quae ex huma¬ 
nae effigiei exhibitione, nonnullas graphice ostendit adverbiorum loci ratio- 
nes/Sex admodum sunt loci relationes, quas his grammatici vocabolis defini¬ 
re solent: Ubi, unde, quo. qua, quorsum, quousque. Relationem autem ubi 
seu staticam indigitat pictura adjuncta. En tibi et alia, secundum eorum cate¬ 
goriam. adverbia loci et nota obiter commoditatem Latinae linguae in expri¬ 
mendis ejusdem fere sensus nominibus: 


Ubi 

Unde 

Quo 

Qua 

Quorsum 

Quousque 

Hic 

Hinc 

Huc 

Hac 

Horsum 

Hucusque 

Istic 

Istinc 

Istuc 

Istac 

Istorsum 

Istucusque 

Illic 

Illinc 

Illuc 

Illae 

lllorsum 

Illucusque 

Intus 

Intus 

Intro 

Intrinsecus 

Introrsum 

Intusque 

Alibi 

Aliunde 

Aliquo 

Aliqua 

Aliorsum 


Ubique 

Undique 

Quoque 

Quaque 

Quaquaversum Usquequaque 

Ubivis 

Undelibet 

Quovis 

Quavis 



Utrobique Utrinque 

Utroque 

Utraque 




111. Nihil fere de ultima tandem picturae parte dicam, quae ex se ipsa satis 
diserte loquitur. Nomina in ea ventorum, juxta Latinorum nomenclaturam, 
habes. Sagittarum est etiam ventorum directio. Bis ibi inyenies eurum repeti¬ 
tum: alter respondet tui eopw Graecorum, alter vero xtj> eupovoxio. Hisque sit 
hodie satis. 

i. gonzAlez, c. m. f. 

CURSUS GYMNASTICUS 

VERGILII ECLOGA III » 

M,—Nunquam hodie effugies: veniam quocumque vocaris. 

Audiat haec tantum vel qui venit ecce Palaemon. 50 

Efficiam posthac ne quemquam voce lacessas. 

Nunquam hodie: nullatenus «jamAs por jamds»; ad contentio¬ 
nem Menalcas Damoetam cogit.— Audiat haec-, ut testem Palaemonem 
atque judicem vocat— Lacessere voce: compellare. 

D. —Quin age, siquid habes; in me mora non erit ulla, 
nec quemquam fugio: tantum, vicine Palaemon, 
sensibus haec imis (res est non parva) reponas. 

P. —Dicite, quandoquidem in molli consedimus herba. 55 

Et nunc omnis ager, nunc omnis parturit arbor; 
nunc frondent silvae, nunc frondosissimus annus. 

Incipe, Damoeta: tu deinde sequere Menalca. 

Alternis dicetis: amant alterna Camenae. 

Quin age: incipiamus ergo. —Mora: cunctatio, tarditas. — Quem - 

? uam fugio: hoc verbum accusativum regiminis communis postulat— 
ensibus imis reponere: intensissimas aures praebere.— Parturire-, ger¬ 
minare.— Omnis ager, omnis arbor: synecdoche, modus singularis 
pro plurali. -Frondosissimus annus: synecdoche, totum pro parte, 
annus pro vere.—Et nunc..- Vergilius quam brevissimis verbis ver no¬ 
bis magnifice depingit.— Alternis-, subauditur vicibus, — Amant alterna: 
carmina alternatim dicta . — Camena-, musa. —Deinde diphthongus. 

D.—Ab Jove principium, musae: Jovis omnia plena; 

ille colit terras; illi mea carmina curae. 70 

M. — Et me Phoebus amat; Phoebo sua semper apud me 
munera sunt, lauri et suave rubens hyacinthus. 

D. —Malo me Galatea petit, lasciva puella, 
et fugit ad salices et se cupit ante videri. 

M. — At mihi sese obfert ultro, meus ignis Amynthas 75 

notior ut jam sit canibus non Delia nostris. 

Ab Jove: ellipsis sumamus. Incipit jam certamen seu contentio 
amoebaea appellata qua uterque eodem carminum numero alternis 
vicibus dicit, adversarii superans unusquisque dicta vel contrarium^ 
adserens.— Jovis omnia plena: deorum pater reputabatur. — Illi... curae-, 
sum cum duobus dativis redditur a nobis pro servire. - Phoebus-. Apol¬ 
lo, carminis atque musicae deus. —Suave: hellenismus pro suaviter.— 
Hyacinthus: pretiosa gemma. — Malo-, instrumentum in ablativo.— 
Petere-, ejicere.— Lascivus-, hilaris.— Sese-. personali sui in accusativo 
additur frequens syllaba se. — Ultro: sponte —Ignis: ejus amore arde- 
bat, urebatur Menalcas. Quanta verborum proprietas atque pulcritu- 
do in hac metaphora! —Nostris canibus-, in dativo; regitur a compara¬ 
tivo notior. — Delia-, subjectum verbi sit. 

D. —Parta meae Veneri sunt munera; namque notavi 60 

ipse locum, agriae quo congessere palumbes. 

(1) Conf. nutn. sup p. 9, 

M.— Quod potui, puero silvestri ex arbore laeta 
aurea mala decem misi: cras altera mittam. 

D.—O quotiens et quae nobis Galatea locuta est! 

partem aliquam venti divum referatis ad aures! 65 

M. —Quid prodest, quod me ipse animo non spernis, Amynta, 
si dum tu sectaris agnos, ego retia servo? 

Venus: Damoetae amica -Parere-, praeparare. —Quo: seu rec¬ 
tius in quo.—Aeriae palumbes: columbae silvestres. — Congessere: el¬ 
lipsis nidum, —Quod-, quantum. — Puero-. Amynta e. - Ex arbore: unde? 
— Divum: syncopa pro divorum,— Venti: audax prosopopaeja seu per- 
sonificatio. O venti ferte grata! — Tu sectaris., ego servo: magnam 
cogitatui praebet vim haec antithesis. 

D, —Phillida mitte mihi: meus est natalis, Iola; 
cum faciam vitula pro frugibus, ipse venito 

M. — Phyllida amo ante alias: namque me discedere flevit, 
et longum, formose, vale, vale, inquit Iola. 

D.—Triste lupus stabulis, maturis frugibus imbres, 80 

arboribus venti, nobis Amaryllidis irae. 

M. —Dulce satis umor, depulsis arbutus haedis 
lenta salix feto pecori, mihi solus Amyntas. 

Phyllida: puella; accusativus Graecus-Latinus tertiae.— Meus 
est natalis-. Urbs Roma natalicium diem magnis celebrare honoribus 
solita fuit. —Facere: inmolare. — Vitula: ablativus instrumentalis. — 
Ante alias-. plusquam alias. —Me discedere: seu rectius me disceden¬ 
tem.—Longum vale: per diurturnum tempus.— Imber: pluvia, - Lupus 
stabulis... frugibus imbres... arboribus venti..: quam pulcherrimae no¬ 
bis videntur hae antitheses. pastorum propriae! — Depulsus: ablactatus 
seu a materno lacte remotus. - Arbutus: virgultum. —Haedis depulsis: 
in dativo; utilitatem enim significat. —Fetus: praegnans.— Dulce satis: 
Menalcas tribus comparationibus ex campestri vita desumptis quam 
carus illi sit Amyntas ostendit. 

D, —Pollio amat nostram, quamvis sit rustica, musam: 

Pierides, vitulam lectori pascite vestro. 85 

M.—Pollio et ipse facit nova carmina: pascite taurum, 
jam cornu petat et pedibus qui spargat arenam. 

D —Qui te, Pollio, amat, veniat quo te quoque gaudet, 
mella fluunt illi, ferat et rubus asper amomum. 

M. —Qui Bavium non odit, amet tua carmina, Maevi, 90 

atque idem jungat vulpes et mulgeat hircos. 

Musa: carmen. —Pierides: Musae, Jovis filia e.—Petere cornu: 
impetere, adgredi. — Pollio: Consul Romanus, quo intercedente pogta 
Mantuanus agrum suum recuperare adsecutus fuerat .—Pascite tau¬ 
rum: Damoetas Pollionem obsequio afficere exoptat vitula, Menalcas 
autem tauro. —Quo: adverbium. —Mella: in plurali raro adhibetur.— 
Fluant... ferat..: subjuntivus optativus. Praesens et perfectus subjunc¬ 
tivi significant votum rei quae fieri posse existimatur. —Bavium... 
Maevi..-, duo pessimi poetae, Vergilii adversarii atque inimici. —Jungat 
vulpes... mulgeat hircos..: Qui carmina Bavii atque Maevii amet, jun¬ 
gat, si potest, vulpes, animalia astuta et velociter currentia et mul¬ 
geat hircos qui nihil lactis habent! Ingeniosissima ironia qua pessimis 
Doetis Menalcas inludit. 

D.— Qui legitis flores et humi nascentia fraga, 

frigidus, o pueri, fugite hinc, latet anguis in herba. 

M. — Parcite, oves, nimium procedere: non bene ripae 

creditur; ipse aries etiam nunc vellera siccat. 95 

D.—Tityre, pascentes a flumine reice capellas: 
ipse ubi tempus erit, omnes in fonte lavabo. 

M,—Cogite oves, pueri; si lac praecederit aestus, 
ut nuper, frustra pressabimus ubera palmis. 

Humi: genitivus locativus. — Frigidus-, venenosus. ~Pascite oves: 
cavete Prosopopaeja. — Siccat: quot et quantum periculorum ripa 
continet. — Tempus-, opportunitas. — Erit: significat actionem futuram. 
-Reice-. arcere. Reice pro rejice, amissa / consona, fit diphthongus 
cum e et altera i. — Cogere-, congregare, —Praecipere-, exhaurire, con¬ 
sumere.—Pressare; conprimere. — Palmis-, manibus. 

D —Heu, heu quam pingui macer est mihi taurus in arvo! 100 
idem amor excitium pecori pecorisque magistro. 

M. — His certe neque amor causa est: vix ossibus haerent. 

Nescio quis teneros oculos mihi fascinat agnos. 

D. —Dic quibus in terris—et eris mihi magnus Apollo — 

tres pateat caeli spatium non amplius ulnas. 105 

M. —Dic quibus in terris inscripti nomina regum 
nascantur flores: et Phillida solus habeto. 

Heu, heu-, repetitio imum dolorem exprimens. — In pingui arvo... 
macer taurus-, antithesis. —Idem amor excidium; hic amor maxima illi 
intulit mala. — Neque-. Menalcas asserit amorem non sibi intulisse ma¬ 
la,— Vix ossibus haerent-. Hyperbole,— Nescio quis fascinat-. Saepe lo¬ 
cutiones nescio quis, nescio quomodo, nescio unde... interjiciuntur ut 
parenthesis et orationem interrogativam non constituunt. Ideoque ne 
miremini quod Vergilius fascinat et non fascinet dicat.— Apollo: poe¬ 
sis, musices atque medicinae deus qui aenigma solvet.— Dic quibus-. 
Damoetas Menalcam respondere paratum videns ne certamen nimis 
longum evaderet, aenigma proponit quod indissolubile putat.— Non 
amplius ulnas-, vel quam ulnas vel ulnis sine quam.—Inscripti nomina... 
flores-. Sensus hic est: flores qui ferant vel ferentes nomina inscripti 
(pro inscripta) regum. Menalcas adversarii aenigma non solvit sed 
novum proponit. —Phillida: communis utriusque amica.— Solus ha¬ 
beto-. tibi uni sit. 

P,— Non nostrum inter vos tantas componere lites, 
et vitula tu dignus et hic et quisquis amores 
aut metuet dulces aut experietur amaros. 110 

Claudite jam rivos, pueri; sat prata biberunt. 

Non nostrum (est)-, verbum sum in acceptione proprium esse ha¬ 
bet genitivum; at pro mei, tui, sui, nostri, vestri adhibetur meum, tuum, 
nostrum, vestrum. — Componere-, dirimere. —Metuet experietur-, actio¬ 
nem futuram exprimit. — Claudite... jam... sat prata biberunt-, Finitur 
haec ecloga pulcherrima allagoria qua judex seu contentionis arbiter 
certantium facundiam atque ingenium non parvum praedicat. Palae¬ 
mon neutrum pronuntiat victum immo utrumque victorem. In hac 
Ecloga sub Menalcae nomine plerique Vergilium intellegunt. 

Macarius LCPEZ, C. M. F. 

Commercium Epistulare 

Franciscus Reuss SS, Red. Dri. Josepho Fonts s. p. d. 

Roma, 8 - VI - 1911. 

Adm. Rvde Dne.: 

Sero admodum tibi respondeo, qui mihi inde a die 15 Maji scripsisti. Cau¬ 
sa haec est, quod nimis oneratus fui labore postremis diebus et etiam nunc 
oneror tum ob munus meum Secretarii apud Superiorem’Generalem tum ob 
editionem, quam a 5-6 hebdomadis paro, carminum in unum collectorum. Hu¬ 
jus libri, qui 350 circiter paginas complectitur, 200 et amplius jam sunt typis 
impressae. Reliquas absolutas videre cupio ante meum ex urbe profectum qui 
fiet die prima venturi Julii. Comes enim ero Superiori meo Generali qui aliquas 
e nostris provinciis transalpinis visitare constituit. Neque ante mensem Sep¬ 
tembrem, ut puto, rediturus sum Romam. Tum, uti spero promptam reperiam 
epistolam Pontificiam libello meo praefigendam; qua praefixa, liber tandem vul¬ 
gabitur. Tibi exemplar dono mittendum curabo. 

Ob labores quos supra memoravi non potui quidquam in laodem tui Bal- 
mesii et Seminarii in quo vixit componere. Ceterum versus quos ipse de re 
scripsisti satis concinni sunt, et concinniores etiam evadent, si eos ipse rele¬ 
geris et secundis curis perpoliveris. 

Versus tuos iambicos ad SS. Christi Spinas nitidos et intima pietate ple¬ 
nos repperi. In Oda tamen alcaica in honorem Sti. Thomae, nisi fallor, aliqua 
omittere potuisses, quae artem meretriciam malae feminae nimium graphice de¬ 
pingunt. Satis fuisset hujusmodi res tectius et objecto quasi vello innuere. Ve¬ 
niam, quaeso, da si, quod ego sentio, candide expresserim. Ceteram in eo 
carmine multa sunt quae cuivis lectori probentur. 

Pius X, pro sua benignitate, mihi permisit ut Ipsi libellam dicarem. En 
mea dedicatiancula versibus hendecasyllabis Catullianis concepta: 

PIO XI, PONT. MAX. 

I nunc, parve Uber, meosque versus, 
quos (tironis opus) sinu recondis, 
offer, munus inops, Patri benigno, 
orbis quem Decimum Pium salutat. 

Dices: «Ecce Tibi corolla florum, 
florum quos humilis po€ta mittit; 
quos non texuit ars, nec educavit 
hortus nobilior, sed imperitus 
• carpsit de mediis viator agris.* 

Supplex inde Patrem rogabis ut te, 
ut me salvificae Crucis notare 
signo ne renuat, pieque nobis 
quidquid laetificum sit, adprecetur. 

In SS. CC. J. et M. Addmus., 

P. Franc. X. REUSS SS. Red. 

Conloquia Latina 


Vir tradecim annorum 

I. 

Mater. — Titinne, indue te celeriter; ad Sa¬ 
crum sonant campanae. 

Puet.—Ipse non ibo. 

M. —Quidni, animule mi! officium quidem 
est. 

P. Quid mihi cum officio!... Muliebria 
sunt haec omnia. 

M..—Vide: qui Sacris non adstat, probus 
esse nequit. 

P, —Ut sine eo probus nullus esse queat? 
Tata meus probus est et Sacrum non 
adit. 

M. - Satis est, inquam, satis; ad Sacrum 
eamus et sileto. 

P. — Afo me ad Sacrum non esse venturum. 

M. — Noli me tibi succensere, mi Titinne; 
mammam luam cotnmitaberis. 

P, —Pupula te commitabitur. Ego cumfel- 
libus jocabor, dum tata surgit. 

M. —Pueri isti novelli... sed tandem vis nul¬ 
li est inferenda. 

II. 

Pu. - Tata mi, da nummos quibus ad cine- 
ma vadam. 

M. — Nullatenus; nolli dare; hodie Sacrum 
adire noluit. 

Pa. — Non libuerit, mulier! Sine eum ani¬ 
mo indulgere, qua quidem nulla me¬ 
lior est educatio. 

M. — Supersede philosophiis istis. Id quidem 
verum est. Puerum ad cinema vadere 
non meretur qui ad Sacrum ire noluit. 

Pa. — Apud me ipse impero. Propera, Ti¬ 
tinne; tibi licet ad cinema. 

Pu. — (Submisse ad mamma) Tibi mettas; 
nollueras prius. 

III. 

Puer amissus 

Pa. — Tempus est adcumbendi. Veniat Ti- 
tinnus. 


Un hombrecito de trece anos 

I. 

M,— Titfn, arreglate pronto, que ya to- 
can a misa-.. 

H. -Yo no voy a misa!... 

M. — jComo no, hijito de mi alma!... Es 
un deber... 

H. —jQu6 deber...! Esas cosas son de 
mujeres .. 

M—Mira que el que no va a misa, no 
puede ser bueno. 

H. — iQue no puede ser bueno? Pues pa- 
p6 harto bueno es, y no va a misa. 

M. —Bueno, bueno, vamos a misa, y se 
acab6... 

H. —Te digo que yo no voy a misa. 

M.—No me desaires, mi Titin, acompa- 
fla a tu mama. 

H —Que te acompaiie la nena. Yo voy 
a jugar con los gatos mientras se le- 
vanta papii. 

M. —...Esos chicos de ahora... Pero en 
fin, a nadie hay que violentar. 

II. 

H. — jPapti, dame con que ir al cine!... 

M. —No, no le des; hoy no quiso ir a 
misa. 

P,—No tendria ganas, mujer. D6jale que 
siga sus inclinaciones, esa es la me¬ 
jor educacidn. 

M,— D£jate de filosofias. La verdad es 
que el nifio que no va a misa, no 
merece ir al cine. 

P, — jAqui mando yo! Corre, Titin, vete 
hoy al cine... 

H.-(Por lo bajo a su mamd). [Trtigala! 
Tti no querias. 

III. 

EI niiio perdido 

P,—Ya es hora de sentarse a comer. Que 
venga a comer Titin. 

M. — Nondum rediit puer. 

Pa. - Quid? Ab hora tertia puer extra do¬ 
mum? An quidquam ei acciderit... An 
vias inierit iniquas... At... Jieri ne¬ 
quit! Puer tradecim esi annorum. 

Trerrriiiin. Tinnibutum sonuit... 

Ille est... Januam pauperculo apertam. 

M,— (Ingreditur) Quem manebas? ■ 

Pa,— Neminem. 

M. — Facies tua te quemquam sperasse re¬ 
teri. 

Pa. — Atqui Titinnum ab hora tertia scito 
nondum esse regressum. Numquid in- 
vastigasti de eo? 

M. — Quem vero rogaverim. 

Pa .—Ineptam te esse ajo atque ineptissi¬ 
mam. Nonne nosti quas amicitias 
foveat? 

M. —Francisculi est amicus indissociabilis. 

Pa. — Ad telephonium igitur. (Terrinlll) 
Estne apud vos Tittinnus noster?— Mi¬ 
nime; hic etiam de Francisculo valde 
sumus solliciti, qui a cinemate nondum 
est regressus. 

IV. 


M.—No ha vuelto el nfflo. 

P. —|C6mo! iDesde las tres estd el nifto 
fuera de casa? Si le habrd pasado 
algo... si andard en malos pasos... 
Pero limposible! Un niflo de trece 
anos... |Ha sonado el timbre! |Es 61! 
Voy a abrirle, pobrecito. 

M. — j,A qui6n esperabas? 

P. — A nadie. 

M. —Tu cara me dice que esperabas a 
alguno. 

P,—Puesbien, sdbete que Titin no ha 
vuelto desde las tres. iHas averigua- 
do por 61? 

M,—-'A qui6n iba a preguntarlo? 

P. — Si digo que eres un colmo de inu- 
tilidades. iNo sabes que amistades 
frecueuta? 

M. — Es inseparable de Panchito. 

P. —Pues al tel6fono... jTrrrin! iEstd ahf 
nuestro Titin?—No sefior; aqui tam- 
bi6n estdn apenados por Panchito 
que no ha vuelto dei cine. 


IV. 


Puer inventus, sed non 
In templo 


El nifto hallado, y no en 
el templo 


—Invenimus tandem Titinnum. 

M. — Ubi autem? Ubi erat puer? 

— In carcere vicini oppidi, quo devenit ne¬ 
bulo post mille malefacta. 

Pa. —Quid fugisti, fili mi? 

Pu .—In cinemate hominem videram lepi¬ 
dum ac fortunatissimum, quem nullus 
detector comprehendebat, eumque ae¬ 
mulari volui. 

H. — Et didicisti tandem ex te quid sil ho¬ 
minum vita? 

Pa, — Etiam; deliciarum plena, evadere 
con tupisco. 

Hic in scaenam prodit cantor atque 
talis mammisque in contione dicit: Nol- 
lite stipites esse! 


—Por fin, hemos hallado a nuestro 
Titin. 

M. — jDdnde, ddnde estaba? 

—Lo hemos encontrado en la cdrcel de 
un pueblo cercano, a donde fu6 a 
parar por mil fechorias. 

P. — <jPorqu6 huiste, hijo mio? 

H — Porque en el cine vi a un aventure- 
ro la mar de gracioso y que ningtin 
detective podia con 61 y quise imi- 
tarle. 

P. — i\ has aprendido ya por experienda 
lo que es la vida? 

H. —Si. Es deliciosa; estoy deseando es- 
caparme. 

Y aqui entra en la escena el narra' 
dor y dice a los papds y mamds dei 
ptiblico-' jNo sedis estupidos! 

Tel6n rapido. 

L. C. M. 

Per orbem 


Philologorum universalis con¬ 
ventus. Dnus. J. Schrijnen n secretis 
societatis internationalis iinguistarum 
tertium conventum generalem, prae¬ 
side Dno. Bartoli, mense Septembri 
anni 1933. Romae celebrandum refert. 

Decreta superioris conventus eo 
pergunt ut verba linguarum fechnica 
confingantur omniumque in usu red¬ 
dantur; quare nonnullis praehabitis 
disquisitionibus, typis recens manda¬ 
tum est opus cui titulus «Lexique de 
Ia terminologie linguistique» quod, 
etsi omnibus nondum absolutum nu¬ 
meris, principium est alterius voca- 
bularii ex omni parte perfectissimi. 

Editorialis domus SchOningh. 
Patrlsbrunnae in Qermania a Scho- 
ningh classicorum Latinorum textus 
adnotationibus ornati nuperrime vQl- 
gafa sunt De bello Qallico volumina 
duo (18 x 12). Alterum continet tex¬ 
tum praecedente Caesaris notitia, indi¬ 
ce nominum insequente, alterum vero, 
velut" commentarium operis, histori¬ 
cis notis atque grammaticis constat 
quae tamen breves sunt et concisae: 
quo fit ut ephebi maxime adjuventur 
in exercitiis scholaribus atque parvo 
illa emere possint. 

Studia in Latinitatem Medii Ae¬ 
vi. Mense Julio anni 1931 Delegatio 
constituta fuit quae Latinum theolo¬ 
gorum philosophorumque scriptorum 
Aevi Medii lexicon conficeret. Dele¬ 
gati in universitatibus europaeis et 
amaricanis professores insignes hi 
sunt qui sequuntur: Dnus. Gilson pro¬ 
fessor in Parisiensl litterarum facul¬ 
tate atque moderator Scholae studio¬ 
rum superiorum. R. P. Th6ry et F. 
Lot professores in Instituto Catholico 


Parisiorum, Dnus. Lacombe et Zeiger 
ex Universitate Washintoniae de¬ 
legati. 

Textus scriptorum intra saecula 
VI et X conscripti sub R. P. Th^ry 
moderatione exarandi erunt; ii qui 
temporibus Qerberti et S. Anselmi 
elaborati fuerunt, sub cura Dni. Gil¬ 
son perficientur; demum opera sae¬ 
culi XII Dnis. Lacombe et Zeiger ad- 
signantur. 

Expeditiones navales Associa¬ 
tiones Quiielmi Budd. Haec bene 
merita Associatio, postquam per an¬ 
num suos socios amore Classicorum 
imbuit suis publicationibus et certa¬ 
minibus, feriis, aestivis praesertim, 
dum animum relaxandi gratia joca et 
oblectamenta omnes persequuntur, ex¬ 
peditiones instaurat, in quibus simul 
Utile dulci mirifice miscere curat. 

Graeciam primo invisit, postea 
Cretam, insulasque Aegaei, dein 
Consfantinopolim et Borussam donec 
omnia inviserit, quae ad classtcita- 
tem intellegendam fovendamque in¬ 
serviant. 

Feriis aestivis anni currentis in 
consilio erat expeditio navalis per 
Mare Mediterraneum centrale, Sici¬ 
liam praesertim. 

Hujus itinerarium erat tale: Exitus 
Massilia Idibus Augustis Neapolim 
versus; postea siciliam cum expedi¬ 
tionibus Panormi, Segestae Selinun¬ 
tis, Agrigenti, Syracussarum, Cata¬ 
nae, Tauromenium Naxi. Dein Illy¬ 
ricum etiam visere debebat et Epirum. 
Stationem in Corcyra, Ithaca, et in 
regressu in Melita et Timissa et Car- 
tagine faciet. Reditus Massiliam tertio 
Nonas Septembres conpletur. 

Exemplum vere omni laode et imi¬ 
tatione dignissimum nobis praebef 
haec perinlastris Associatio hujus¬ 
modi expeditionibus. Nemo est enim 
qui ignoret magnum eas adferre ad- 


Bibliog 

X. Tertulliani de paenitentia et de pu¬ 
dicitia, recentio nova. 

Librum de paenitentia anno circiter 
203 conscriptum una cum libro de pu¬ 
dicitia cimus. Rauschen optime recen¬ 
suit, adnotavit, prolegominis ornavit; 
indice praeterea verborum tum rario¬ 
rum, tum eorum quae a Tertulliano 
sensu usurpantur locupletavit: quae, 
omnia rite perpensa, X Florilegii 
fasciculum maxime commendant. 

XI. Tertulliani de Baptismo et Ps.— 
Cypriani de Rebaptismate, recentio 
nova. 

Auctor in recognitione Tertulliani 
de Baptismo libri, nullo codice ma- 
nuscripto, sed sola editione principe 
Gangnei usus est. In anonymo libro 
de Rebaptismate duos codices Bibi. 
Vaticanae a Hans von Soden primum 
inter se coordinatos secutus est. Quae 
tamen dubia vel incerta remanebant 
criticis inlustravit adnotafionibus, et 
locos praecipuos historicis documen¬ 
tis ornavit. 

XII. Emendationes et adnotationes ad 
Tertulliani Apologeticum. 

Dr. Rauschen in VI Flor. Patr. fas¬ 
ciculo scripserat: «ln codice Fuldensi 
habemus singularem formam Apolo¬ 
getici, quae multis locis sola veras 
Tertulliani scriptiones adservavit... 
Sed cave dicas cum Cailewaert tex¬ 
tum hujus codicis non esse recte re- 


31 

jumentum ad Classicorum studiQm et 
intellegentiam; nam conplures sic di¬ 
lucidantur relationes quae passim in 
Classicis inveniuntur. 

R. Pasto, C. M. F. 


raphia 

tractatum... Itaque magna cautione eo 
utendum est.» Sed postquam de Apo¬ 
logetico Fuldensi viri conspicui dis¬ 
seruerant, ipse Rauschen tum ex au- 
torum disputationibus, tum propria 
inquisitione compertum habuit multa 
in prima Apologetici editione emen¬ 
danda, multa etiam supplenda esse, 
praesertim in adparatu critico. Haec 
omnia in hunc fasciculum Florilegii 
congesta sunt, ita, ut omnes lectiones 
Fuldensis codicis nunc aut in textum 
aut in adnotationes receptae sint, iis 
praetermissis, quae, ut meri librarii, 
nullius sunt momenti. 

Fas. IV. Quinti Septimii Florentii Ter¬ 
tulliani liber de praescriptione Hae¬ 
reticorum, addito S. Irenaei ad¬ 
versus Haereses libro III, 3-4. 

Librum de praescriptione haereti¬ 
corum infer omnia Tertulliani opuscu¬ 
la longe praestantissimum esseomnes 
conveniunt; quo vero tempore editos 
sit, etsi omnium non fuerit eadem 
sententia, eorum nunc praevaluit ac 
fere vicit, qui extra haereseos saepta 
crescere adseranf. Tertullianus praes¬ 
criptionem jurisconsulti optime usur¬ 
pavit vocem contra haereticorum 
novitatem: ipse tres adfert praescrip¬ 
tiones, veritatis nempe, prioritatis, 
proprietatis. 

Pro hac editione tres vetustissimos 
codices, Agobordinum saec. IX, Se- 
ietstadiensem saec. XI, Leidensem 

saec. XX, quosG. Rouschen confalit, 
Dr. J. Martin iterum recensuit. Huic 
Tertulliani libro appendix S. Irenaei 
adversus haereses ili. 3-4 graece et 
latine addita est. 

Fas. XIII. D. Thomae Aquinatis quaes¬ 
tiones disputatae de veritate, quaes¬ 
tio XI. 

Florilegium Pafristicum auctores 
tum veteri tum medii aevi complecti¬ 
tur. Cum vero Divus Thomas primos 
inter medii aevi scriptores obtineat, 
non mirandum sane quod nova flori- 
legii series a Magistro Thoma sumat 
exordium. In quaestione de veritate 
quaeritur primum utrum homo possit 
docere et dici magister an solus De¬ 
us; dein utrum aliquis possit dici ma¬ 
gister sui ipsius; postea utrum homo 
ab angelo doceri possit; demum utrum 
docendi actus sit vitae activae an con¬ 
templativae. 

A. Dyroff textum Latinum edidit 
atque in usum maxime Seminariorum 
Germanicorum adnotationibus orna¬ 
vit. 

Fas. XIV. D. Thomae Aquinatis Sum¬ 
mae Theologiae partis I quaestio¬ 
nes 75-77, una cum Guillielmi de la 
Mare correctorii Fratris Thomae 
articulo 28. 

Quaestiones 75-77 primae partis 
Summae Theologiae quae sunt de 
essentia et potentiis animae edidit, 
adnotavit atque Germanica praefatio¬ 
ne ornavit D. Dr. Bernardus Geyer, 
Ob gravissimas, ni fallor, magni belli 
perturbationes opus Florilegii Patris- 
tici moram ab anno MCMXV patitor, 
sed anno jam MCMXX fasc. XIV edi¬ 
tor qui tres Summae Theologiae ca¬ 


pit quaestiones, quae hac se habent 
ratione; q. 75, De homine qui ex spi¬ 
rituali ei temporali substantia compo¬ 
nitur; q. 76, De unione animae ad 
corpus; q. 77. De his quae pertinent 
ad potentias animae in generali. Fas¬ 
ciculus completur correctorio Guilliel- 
me de ia Mare, art. 28. 

Ios<£ JIM£NEZ, C. M. F. 
D'Agustino.— C. Plinio Cecilio Secon- 
do Epistole Scelte. — Societd Editrice 
internazionale. — Corso Regina Mar- 
gherita, 176, Torino. 

Frequentes sunt apud Italos ad 
scholas totius gymnasii Scriptorum 
Classicorum commentarii. Ex Socie¬ 
tate Editrice Interdationali prodiit non 
ita pridem opusculum cEpistolae Se¬ 
lectae» C. Plinii Caec. Secundi cu¬ 
rante V. D‘Agustino viro praeclaro. 
Quadraginta complectitur volumen 
epistolas, quae praeter commune in¬ 
tegrae Latinitatis commodum in se¬ 
lectis Scriptorum Latinorum locis, 
praefer commentationes et morpholo¬ 
gicas et syntacticas plus solito copio¬ 
sas, pretium habent historicam, ita ut 
scholae mediae alumni historiam lit¬ 
terariam, quam ad eos novisse perti¬ 
net, necopini adipiscentur atque usus 
Romanorum illius aetatis discent et 
instituta. Prologum sequitur introduc¬ 
tio utilissima de vita Plinii, de ejus 
litterario labore, de epistularum co¬ 
dicibus; et ante unamquamque epis¬ 
tulam summam ejus itaiice aperit, 
hisloricasque praecipuas notas prae¬ 
cipit. 

Emm. jOV£, C. M. F. 

Exercitationes Scholares 


La zorra y las cuiebras 

(Ann. II, p, 131) 

Ardian en contienda dos(l) cuiebras 
y a una de ellas(2) esperaba la muerte(3) 
muy de cerca. Ll6gase una tercera y con 
mana logra poner fin a la discordia y de- 
jarlas apaciguadas. No lejos (4) hallabase 
oculta una zorra aguardando con curio- 
sidad el resultado dei negocio. Esta (5) 
grita al Arbitro de la paz poco antes esta- 
blecida. No habrias podido (6) pacificar 
un par tan ruin de animales, si tii no le 
hubieses superado en intenciones perver¬ 
sas y en hechos alevosos. (7) 

Nunca acompana a Ios impios la ver- 
dadera lealtad. 

Emiuano VAzquez 

Notulae 

1 Duos: anguis communiter generis fit 
masculini; in accusativo masculino sae¬ 
pius duo pro duos dictum est.— 2 Moneo: 
in hoc sensu accusativum habet. - 3 Nex: 
mors est violenta. — 4 Haud longe: idem 
est ac prope. — 5 Quae: et illa. — 6 Non 
poleras: minime non potuisses; imper¬ 
fectum quia transactum est; indicativum 
quia de negotio agitur reali. —7 Nequitia., 
astutia: excessus in ablativo casu nota¬ 
tur. 

Fur atque ejus mater 

(Ann. II, p. 131) 

Puer cum (1) in ludo litterario (2) con¬ 
discipuli tabellas rapuisset ad matrem 
attulit, quae factum laudabit, nedum (3) 


reprehenderet. Praeterierunt anni et puer 
adulescens factus, majora furari. (4) In 
furto tandem comprehensus, in suppli¬ 
cium ductus est pedibus manibusque (5) 
ligatus. Mater eum gemebunda sequeba¬ 
tur. Filius autem lictores rogavit pauca 
(6) ad aures matris ut liceret instillare. 
Continuo accedit mater atque ad os filii 
auriculam admovet, quam ille dentibus 
arreptam morsu divellit. Tum vero cum 
non mater tantum exclamasset filium 
magnum admisisse (7) facinus, sed uni¬ 
versi eum insimularent quod prioribus 
criminibus non contentus, cum ipsa ma¬ 
tre impie se gessisset, respondit filius; 
Ea ipsa, mea ipsa mater mortis meae in 
causa est; (8) cum enim tabellas ei attuli 
quas condiscipulo rapueram, si poena me 
adfecisset, cum furtis meis ultra non pro¬ 
cessissem, neque nunc ad supplicium 
ductus essem. 

A. Baquero 

Notulae 

1 Cum: eleganter ponitur haec con¬ 
junctio post unum alterumve verbum. — 
2 Ludus litterarius: sic vocabatur schola 
apud veteres, quia pueri in addiscendis 
disciplinis quasi ludebant. — 3 Nedum: 
hoc membrum apud Latinos secundo lo¬ 
co fere semper constituebatur.- 4 Furari: 
in infinito satis eleganter invenies rem 
quae saepius repetitur; vocatur illud in¬ 
finitum historicum cum subjecto in no¬ 
minativo.— 5 Pedibus manibusque: abla¬ 
tivus limitationis. — 6 Pauca: supple 
verba,— 7 Admittere: melius committere. 
— 8 Esse in causa rei: ser causa de algo. 

Compositiones Vertendae 


El medico infatuado 

Un midico Uamado Menecrates, (1) 
habia curado algunas enfermedades. Por 
esto lleg6 a tal punto de vanidad, (2) que 
no tuvo empacho (3) en llamarse Jtipi- 
ter. Un dia dirigid (4) una carta a Fili- 
po encabezindola ast: (5) Menecrates 
Jupiter a Filipo, salud. (6) El rey admi- 
rado de la necedad (7) de aquel hombre 
le respondid (8) de esta manera: El rey 
Filipo a Menecrates: sanidad. Os acon- 
sejo (9) que paseis a Ancira; (10) os inte- 


resa (11) ir allA lo mis pronto posihle: 
(12) sin duda nadie ignora que teneis (13) 
necesidad de ello. 

Notulae 

(1) Menecrates nomine. (2) Eo vanitatis. 
(3) Erubesco (praet, erubui). (4) Mittere 
litteras. (5) Ita exorsus: (6) Salutem. (7) 
Stultitiam vel de stultitia hominis. (8) Res¬ 
cribere ei vel ad eum. (9) Auctor tibi sum 
ut... (10) Anticyra; urbs helleboro clara 
qui insaniae medetur. (11) Tua interest. 
(12) Quantocius. (13) Id tibi opus esse. 


PAVONES ET BUBO 

Rebus in (1) humanis nil est securum bonum. 

Ad medium collem, (2) qui Circaei Tusculi 
ruinis claret, est rus valde nobili (3) 
nomine decorum, varium copia arborum, 
topiaria (4) arte ac'floribus sat elegans. 

Pavonum turba, in xystis discurrentium, 
suis coloribus et pennarum ampla rota 
moratur adventantem in obtutum ciens. (5) 

Pulcherrimi pavonis natu maximus 
pullus adhuc, saepe dictitabat gestiens 
delicias sese quamprimum fore omnium, 
ferentem primas laudes pulcritudinis 

O spem mendacem! (6) Vice quadam (7 ) nox cum ingruit, (8) 
ilicis in ramis congregat suos pavo. 

At subito ab aedis proximae (9) foramine 
vetusto ac celso devolans bubo inruit 
in pullum tacitus, raptumque feris unguibus 
extemplo praedam nido fert gratissimam.- 
qui dum discerpitur has voces profert gemens: 

O spes, o vita, quo devenistis meae! (10) 


Notulae 

(1) In entre (2) AI medio dei collado. 
(3) Famoso. (4) De jardineria. (5) Atra- 
yendo las miradas. (6) Qui esperanza 
tan falaz! (7) Una vez (8) AI venirse Ia 
noche encima. (9) Del templo m4s cer- 
cano. (10) A d6nde han venido a parar. 

